בין נהר פרת ונהר חידקל 
בין נהר פרת ונהר חידקל ; על ההר מיתמר דקל ; ובדקל בין עפאיו ; תשכן לה דוכיפת זהב ; ציפור זהב עופי, חוגי ; צאי ובקשי לי בן-זוגי ; ובאשר תמצאיהו - ; כפתי אותו והביאיהו ; אך אם אין לך חוט השני ; דברי שלום אל חתני ; מה תגידי לו? הגידי: ; נפשי יוצאת אל ידידי ; אמרי לו: הגן פורח ; נעול הוא ואין פותח ; רימון פז שם יש בין עליו ; אך אין מי שיברך עליו; בין נהר פרת ונהר חידקל ; על ההר מיתמר דקל ; ובדקל בין עפאיו ; תשכן לה דוכיפת זהב; ריפת דיפת ומוריפת ; ככה שחה הדוכיפת:; לילה אטוס אל בית דודך; ואגלה לו את סודך.; יבוא ויאמר לך: הנני!; את גיל חיי, בבת עיני; לא במהר ולא במתן ; כי באהבה בך אתחתן.; לילה בקר וערבים; אשא עיני אל העבים,; עבים זכים, העדין; דודי בחיר לבבי אין?; 